Imprimare din Calc

Cuprins

Privire de ansamblu	ii

Copyright şi mărci înregistrate	ii

Părerea dumneavoastră	ii

Mulţumiri	ii

Modificări şi actualizări	ii

Imprimarea	1

Imprimarea unei pagini	1

Opţiunile de imprimare	1

Selectarea paginilor de imprimat	2

Detalii, ordine, şi proporţie	2

Ajustarea ariei de tipărit	4

Imprimarea rândurilor sau coloanelor pe fiecare pagină	4

Definirea ariei de imprimare	5

Extinderea ariei de imprimare	6

Anularea ariei de imprimare	6

Editarea ariei de tipărire	6

Definirea propriei arii de imprimare	7

Privire de ansamblu

Acest capitol descrie opţiunile principale legate de imprimarea documentelor Calc, versiunea 2.x a OpenOffice.org.

Copyright şi mărci înregistrate

Conţinutul acestui document este protejat de Licenţa de Documentaţie Publică, versiunea 1.0 (numită în continuare Licenţa); aveţi permisiunea de a folosi această documentaţie numai dacă sunteţi de acord cu prevederile licenţei. O copie a licenţei este disponibilă la :
http://www.openoffice.org/licenses/PDL.rtf.

Documentaţia originală a fost scrisă în limba engleză şi este intitulată Imprimare din Calc. Autorul primei versiuni este Linda Worthington © 2005. Toate drepturile rezervate. (o puteţi contacta la: lindaw65@earthlink.net). Contactaţi autorul numai pentru a semnala erori în documentaţie. Pentru întrebări despre cum să folosiţi programul, înscrieţi-vă pe lista de mail pentru utilizator şi scrieţi întrebările dumneavoastră acolo. Lista de mail o găsiţi la adresa http://support.openoffice.org/index.html.)

Traducerea în limba română a documentaţiei a fost realizată de Amăriuţei Gheorghe aka ghrt. Toate drepturile cuvenite traducătorului rezervate. Pentru eventualele inadverdenţe cu originalul în limba engleză sau cu programul îmi puteti trimite mail la ghrt@k.ro, sau pe lista de discuţii dev@ro.openoffice.org. Vă rog să specificaţi în subiectul mesajului "Introducere în stiluri" sau "open office", deoarece primesc foarte mult spam.

Toate mărcile înregistrate menţionate în acest capitol aparţin utilizatorilor legitimi.

Părerea dumneavoastră

Dacă doriţi să faceţi comentarii sau sugestii despre acest document vă rog să scrieţi la authors@user-faq.openoffice.org. Pentru versiunea în limba română, adresa este dev@ro.openoffice.org.

Mulţumiri

Mulţumiri membrilor echipei OOoAuthors care au revizuit acest capitol.

Modificări şi actualizări

Versiune	Data	Descrierea modificării
1.9m69	15 Jan 2005	Migration
1.9m69	Martie 2005	Tradus în limba română

Imprimarea

OpenOffice.org Calc vă oferă un sistem de imprimare performant, foarte flexibil şi deosebit de configurabil. Multe detalii pot fi configurate să fie sau să nu fie imprimate. Puteţi să specificaţi ordinea de tipărire a paginilor, ca şi mărimea lor. Anumite rânduri sau coloane pot fi tipărite pe toate paginile şi puteţi specifica o arie pentru tipărire.

Imprimarea unei pagini

Pentru a imprima o pagină, indiferent că o trimiteţi la o imprimantă sau într-un fişier, alegeţi Fişier > Imprimare (File > Print). Caseta de dialog Imprimare (Print) (Imaginea 1) permite modificarea setărilor specifice imprimantei. Obiectul tipăririi poate fi stabilit foarte rapid din această casetă de dialog: tot documentul, anumite pagini sau blocul de celule selectate. Numărul copiilor, cum să fie sortate copiile sunt de asemenea stabilite aici. Apăsaţi OK pentru a imprima.

Imaginea 1. Caseta de dialog Imprimare (Print).

Opţiunile de imprimare

Opţiunile de imprimare pot fi stabilite numai pentru documentul curent sau pentru toate documentele. Dacă doriţi să stabiliţi aceste opţiuni numai pentru documentul curent, alegeţi butonul Opţiuni (Options) din partea de jos - stânga. Dacă doriţi ca aceste opţiuni să se aplice şi celorlalte documente, alegeţi Unelet > Opţiuni > OpenOffice.org Calc > Imprimare (Tools > Options > OpenOffice.org Calc > Print). Casetele de dialog pentru ambele sunt similare. Vedeţi Imaginea 2.

Selectarea paginilor de imprimat

Puteţi selecta pentru imprimare una sau mai multe pagini. Aceasta poate fi folositor daca aveţi un registru cu multe pagini şi nu doriţi să imprimaţi toate paginile. Dacă aveţi de exemplu un registru cu câte o pagina pentru fiecare lună, şi doriţi să imprimaţi numai luna Noiembrie, urmaţi aceşti paşi:

Selectaţi paginile pe care le doriţi imprimate. (Apăsaţi tasta Control în timp ce dati clic pe fiecare cotor.)

Alegeţi Fişier > Imprimare (File > Print) şi selectaţi Opţiuni (Options).

Notă	Butonul Opţiuni (Options) este diferit de butonul Proprietăţi (Properties). Proprietăţi are de a face cu setările referitoare la imprimantă, pe când Opţiuni se referă la imprimarea documentelor OOo.

Bifaţi căsuţa Imprimă numai paginile selectate (Print only selected sheets).

Apăsaţi OK.

Imaginea 2. Caseta de dialog Opţiunile de imprimare (Printer Options).

Detalii, ordine, şi proporţie

Detaliile

În OOo Calc puteţi specifica ca anumite detalii să fie sau să nu fie imprimate. Aceste detalii includ:

Capete de rând sau de coloană

Liniile reţelei ce separă celulele

Notele

Obiectele şi imaginile

Graficele

Obiectele desenate

Formulele

Pentru a selecta detaliile de imprimat:

Alegeţi Formatere > Pagină (Format > Page).

Selectaţi categoria Pagină (Sheet tab) (Imaginea 3).

În caseta Imprimare (Print), bifaţi detaliile pe care le doriţi imprimate şi apăsaţi OK.

Notă	Este bine să ştiţi ca detaliile care se vor imprima fac parte din stilul paginii. Aşadar, puteţi stabili diverse stiluri de pagină pentru a le gestiona mai uşor.

Imaginea 3. Categoria Pagină (Sheet tab) din caseta de dialog Stilul paginii (Page Style).

Ordinea paginilor (de hârtie)

Aici este stabilită ordinea paginilor de hârtie, în cazul în care o pagină dintr-un registru (aşadar, o pagină virtuală) se va imprima pe mai multe pagini de hârtie. Aceasta este în mod special folositor în cazul documentelor mari. Este util să stabiliţi o ordine a paginilor care vă va ajuta când veţi lega sau îndosaria paginile.

Selectaţi Formatare > Pagină (Format > Page) din meniul principal. Stabilirea ordinii paginilor se face de la categoria Pagină (Sheet tab). Când o pagină virtuală se imprimă pe mai multe pagini de hârtie, se poate imprima fie pe coloane (întâi de sus în jos pe prima coloană, apoi a doua coloană etc.) sau pe rânduri, după cum se exemplifică grafic în partea dreaptă a casetei de dialog.

Proporţia

Facilitatea de proporţionare vă permite, indirect, să controlaţi numărul de pagini imprimate. Utilitatea ei principală constă în imprimarea unui număr semnificativ de pagini virtuale pe un număr mai mic de pagini de hârtie, ca rezultat al micşorării, sau dimpotrivă, în mărirea paginilor virtuale cu ocazia imprimării (de exemplu dacă nu aveţi o vedere prea bună). Aceste opţiuni pot fi folosite astfel:

Reduce/Măreşte (Enlarge) tipăritura – scalează datele de tipărit astfel încât să fie mai mari sau mai mici. De exemplu dacă o pagină virtuală s-ar imprima pe 4 pagini de hârtie (2 pe lăţime şi 2 pe lungime), o scalare la 50% va face să fie imprimată pe o simgură pagină (şi lăţimea şi lungimea se vor înjumătăţi).

Potriveşte tipăritura pe un număr de pagini (Fit print range(s) on number of pages) – definiţi exact câte pagini de hârtie vor fi folosite. Totusi, această opţiune nu funcţionează în ambele sensuri, putând numai reduce tipăritura, nu şi a o mări. Pentru a mări, va trebui să folosiţi prima opţiune.

Potriveşte tipăritura pe lungime şi lăţime (Fit print range(s) to width/height) – definiţi cât de lungă şi de lată va fi tipăritura, în pagini.

Ajustarea ariei de tipărit

Imprimarea rândurilor sau coloanelor pe fiecare pagină

Dacă o pagină virtuală va fi imprimată pe mai multe pagini de hârtie, anumite rânduri sau coloane pot fi alese pentru a fi imprimate pe fiecare pagină tipărită.

Ca un exemplu, dacă primele două rânduri şi prima coloană de pe pagină trebuie să fie imprimate pe toate paginile de hârtie, procedaţi astfel:

Alegeţi Formatare > Arie imprimare > Editare arie (Format > Print Ranges > Edit Print Range).

Va fi afişată caseta de dialog Editare arie imprimare (Edit Print Ranges) (Imaginea 4). Daţi clic pe - nimic (none) - din stânga zonei Rânduri de repetat (Rows to repeat), şi alegeţi - stabilit de utilizator (user defined) -.

În câmpul din centru, scrieţi rândurile care se vor repeta. De exemplu, pentru a repeta primele două rânduri, tastaţi $1:$2.

Coloanele pot fi repetate şi ele, aşa că daţi clic pe - nimic (none) - din stânga zonei Coloane de repetat (Columns to repeat), şi alegeţi - stabilit de utilizator (user defined) -.

În câmpul din centru, scrieţi coloanele care se vor repeta. De exemplu, pentru a repeta prima coloană ("A"), tastaţi $A.

Apăsaţi OK.

Apăsaţi pentru dialog

Imaginea 4. Editarea ariei de imprimare (Edit Print Ranges).

Notă	Nu este nevoie să selectaţi toate celule pe care le vreţi repetate. Selectarea unei singure celule de pe fiecare rând pe care îl doriţi repetat (Imaginea 4, jos) este suficientă.

Definirea ariei de imprimare

Folosiţi această opţiune pentru a modifica sau stabili o arie de imprimare. Aceasta poate fi folositor dacă, dintr-un registru, aveţi nevoie să imprimaţi numai o porţiune din date.

Pentru a defini o arie de imprimare:

Marcaţi (prin selectare) blocul de celule care alcătuiesc aria de imprimare.

Alegeţi Formatare > Arie de imprimare > Definire arie de imprimare (Format > Print Ranges > Define Print Range).

Linii marcând sfârşitul paginilor vor fi afişate pe ecran.

Notă	Puteţi verifica aria de imprimare folosind Fişier > Previzualizare pagină (File > Page Preview). OOo va afişa numai celulele din aria de imprimare.

Extinderea ariei de imprimare

Chiar şi după ce aţi definit o arie de imprimare, alte celule pot fi adăugate şi ele. Aceasta vă va permite să tipăriţi mai multe zone de celule, chiar şi necontinue, în condiţiile în care nu vreţi să tipăriţi întreaga pagină. După ce aţi definit o arie de imprimare:

Selectaţi celulele pe care doriţi să le adăugaţi.

Alegeţi Formatare > Arie de imprimare > Extinde aria de imprimare (Format > Print Ranges > Add Print Range).

Aceasta va adăuga celulele selectate la aria de imprimare.

Vor dispare de pe ecran liniile marcând sfârşitul paginilor (de hârtie).

Notă	Celulele adăugate ariei de imprimare se vor imprima pe altă pagină de hârtie, chiar dacă aparţin aceleiaşi pagini din registru.

Anularea ariei de imprimare

Poate deveni necesar să renunţaţi la aria de imprimare, de exemplu daca vă hotărâţi să imprimaţi toată pagina din registru.

Pentru a renunţa complet la aria de imprimare, alegeţi Formatare > Arie de imprimare > Anulează aria de imprimare (Format > Print Ranges > Clear Print Range).

Aceasta va anula toate ariile de pe imprimare definite pentru pagina registrului.

După ce aria de imprimare este anulată pe ecran vor fi marcate sfârşiturile de pagină obişnuite.

Editarea ariei de tipărire

Oricând, aria de tipărire poate fi modificată direct de la Formatare > Arie de imprimare > Editare arie de imprimare (Format > Print Ranges > Edit Print Range). Dacă deja aţi selectat o arie de imprimare, veţi vedea ceva de genul:

$A$3:$C$9;$D$12:$F$23;$H$24:$I$25

În acest exemplu, sunt definite trei arii dreptunghiulare, fiecare separată prin punct şi virgulă. Prima este definită prin celula A3 ($A$3) din stânga-sus şi C9 ($C$9) din dreapta-jos. Dând clic pe câmpul de editare puteti vedea pe ecran aria de tipărire (fiecare arie având altă culoare).

După efectuarea oricărei modificări, apăsaţi pe butonul grafic shrink din dreapta câmpului de editare (vedeţi Imaginea 3) şi ariile vor fi reafişate, actualizate. Apăsarea butonului grafic înfăţişând o fereastră cu o săgeată îndreptată în jos va reface caseta de dialog.

Definirea propriei arii de imprimare

În afara de selectarea câte unui grup de celule pentru fiecare imprimare, un grup de celule poate fi ales să fie folosit repetat. Aceasta poate fi folositor când, în cadrul unei pagini mai mari, diferite arii sunt necesare pentru imprimarea mai multor rapoarte. Puteţi defini mai multe arii de imprimare pentru a va fi mai uşor.

Pentru a defini o arie de imprimare, urmaţi aceiaşi procedură ca la definirea unui nume pentru o arie a paginii. Selectaţi celulele pe care le vreţi definite ca arie de imprimare şi selectaţi Inserează > Nume > Defineşte (Insert > Names > Define). (Celulele pot fi selectate la fel de bine şi după deschiderea dialogului Defineşte numele - Define Names.)

Daţi un nume ariei şi introduceţi-l în câmpul de editare.

Apăsaţi pe butonul Mai mult (More) şi apoi bifaţi căsuţa Arie de imprimare (Print range).

Pentru a include mai mult de un grup de celule în selecţie, introduceţi ariile suplimentare. De exemplu, pentru a selecta un dreptunghi cu colţurile A3 în stânga-sus şi F20 în dreapta-jos, adăugaţi ;$A$3:$F$20 sau ;A3:F20 (sunt echivalente) după selecţia iniţială. Asiguraţi-vă că fiecare grup de celule este separat prin punct şi virgulă.

Apăsaţi OK.

Notă	Numele atribuit ariei nu poate să conţină spaţii.

Pentru a imprima aceasta arie:

Alegeţi Formatare > Arie de imprimare > Editare (Format > Print Ranges > Edit).

În fereastra derulantă de sub aria de tipărire (Print range) va fi afişată aria de imprimare definită anterior.

Selectaţi aria de imprimare definită şi apăsaţi OK.

Această metodă poate fi folosită pentru a schimba rapid aria de imprimare fără a selecta de fiecare dată celulele respective.

CIORNĂ - bazată pe software nefinalizat	Ajustarea ariei de tipărit

Imprimare din Calc	8

Titlu:	Imprimare din Calc
Versiune:	1.0
Prima ediţie:	January 2005
Prima ediţie în engleză:	January 2005
Prima ediţie în română:	Martie 2005

CIORNĂ - bazată pe software nefinalizat

CIORNĂ - bazată pe software nefinalizat	Privire de ansamblu

Imprimare din Calc	viii

Imprimare din Calc

2005-01-15T13:23:25